Marit Bratberg Lund

Marit Bratberg Lund (født 7. november 1997) er en norsk fotballspiller fra Ilseng i Stange, som spiller for Brann og det norske landslaget.

Klubbkarriere 
Hun startet seniorkarrieren i Fotballaget Fart i 1. divisjon i 2013, før hun i 2014 gikk til Kolbotn Fotball Kvinner i Toppserien.

I desember 2020 signerte hun for Sandviken. I hennes første sesong var hun med å vinne klubbens første seriemesterskap. Med 13 målgivende og 7 mål fra sin venstre vingbackposisjon var hun en viktig bidragsyter til gullaget. Hun ble kåret til årets spiller i Toppserien 2021 både i den offisielle kåringen, av NTB. og under NISO Awards.

Landslagskarriere 
Hun har landskamper for J15, J16, J17, J19, U23 og det norske A-landslaget.

I 2021 reagerte flere fotballeksperter på at hun ikke fikk sjansen på A-landslaget til tross for at hun var blant de beste spillerne i Toppserien.

Hun ble tatt ut på det norske A-landslaget for første gang i august 2022, i det som var Hege Riises første tropp som landslagssjef. Hun debuterte da hun startet VM-kvalifiseringskampen hjemme mot Albania, den 6. september 2022. Bratberg Lund ble tatt ut i sin første mesterskapstropp med A-landslaget til VM i Australia og New Zealand 2023.

Referanser

Eksterne lenker 
 

Norske fotballspillere
Norske damelandslagsspillere i fotball
Spillere i VM i fotball for kvinner 2023
Fotballspillere for Fotballaget Fart
Fotballspillere for Kolbotn Fotball Kvinner
Fotballspillere for IL Sandviken
Fotballspillere for SK Brann Kvinner
Norske tvillinger